# nlppatt

misina

Материал представлен из коллекции электронной библиотеки «Писатели Чувашии – детям» – pchd21.ru.

Электронная библиотека создана Чувашской республиканской детско-юношеской библиотекой – www.rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства.

Автор: Людмила Николаева

Книга: Пĕчĕк туссем

Стихотворение: «Паттӑр» Ваҫук

Вӑрманпа пырать Ваҫук,

Уншӑн нимле чару ҫук.

Ак шӑтарчӗ хурӑна,

Куҫҫуль тулчӗ сурана.

Амантса вӗренене

Чӗрсе ҫырчӗ хӑй ятне.

Туратсем ҫине-ҫине

Йӗрсе ӳкрӗҫ ҫӗр ҫине.

Чулпа печӗ пакшана,

Канаймарӗ тӑмана,

Йӑва вӗҫрӗ ҫӗрелле –

Тата мӗскер кӗтмелле?

Пурте тарчӗҫ хӑраса,

Пурте ларчӗҫ пытанса.

Ваҫук вара ахӑрать,

Умра мӗн пур – тустарать.

Ай тур-тур, ай тур-тур-тур,

Чӑн-чӑн «паттӑр» – пыр та кур!

Ҫак мӑшкӑла кам чӑтать?

Юман чунӗ тӑвӑлать –

Ҫаклатать вӑл вӗҫкӗне,

Ҫӗклет ҫӳле – тӳпене.

Хытӑ-хытӑ чӑмӑртать,

Чӑмӑртать те ӑс парать:

«Курман кун пекки хальччен,

Эпир йышлӑ – эс пӗччен.

Пирӗнпе туслашмасан

Хӑвшӑн ху пулан тӑшман.

Вӑрманта эсӗ хӑна,

Асӑнта тытсам ҫакна:

Кӑткӑ йӑвине ан ват,

Ҫӗмӗрт чечекне ан тат!

Кӗркунне ырла-ырла

Юратса ҫийӗн ҫырла.

Тӗрлӗ-тӗрлӗ кӑмпасем

Тухӗҫ сан ума хӑйсем.

Кӗсье тулли мӑйӑрпа

Кайӑн тулли кӑмӑлпа...»

Кайран, пит пӗлес килсен,

Ача улшӑнчӗ тӗпрен.

Сирӗн хушӑра, туссем,

Пур-и пуçтах Ваçуксем?

Çак «паттăр» сăвăра çеç юлтăр!

Пур çын вăрман юлташĕ пултăр!

Все тексты взяты из открытых источников и выложены на сайте для не коммерческого использования.

Все права на тексты принадлежат только их правообладателям.